Aadu Pirk

Aadu Pirk (18. jaanuarini 1938 Aadu Birk; 15. september 1919 Tallinn – 10. mai 1945 Praha lähedal) oli Eesti (lipnik) ja Saksamaa (Obersturmführer) sõjaväelane.

Ta lõpetas aastal 1937 Jakob Westholmi Gümnaasiumi. Aastatel 1938–1940 õppis ta Tartu Ülikoolis õigusteadust, aastatel 1940–1942 kehalist kasvatust, kumbagi stuudiumi ta ei lõpetanud. Ta oli EÜS Põhjala liige.

Aastast 1942 oli ta Eesti leegionis. Aastatel 1942–1943 viibis ta täienduskursustel Bad Tölzis SS-ohvitseride koolis. Aastal 1943 oli ta ohvitser 42. SS-vabatahtlike rügemendis.

Jaanuarist 1944 oli ta ohvitser 45. Relva-SS Grenaderirügemendis, alguses 1. kompaniis. Ülendati jaanuaris Obersturmführeriks. Märtsist 1945 oli ta sama rügemendi 2. kompanii ülem.

Aadu Pirk langes 10. mail 1945 Praha lähedal.Aksel Mõttus. Karmi elukroonikat. I osa. Sõjapäevilt (märts 1943 - oktoober 1944) Grenader 2014, lk. 57

Isiklikku
Tema isa oli Eesti poliitik Ado Birk ja tema õde Regina Birk oli arst. Tema vanaisa nimi oli samuti Aadu Birk.

Viited

Välislingid
Album Academicum Universitatis Tartuensis 1918-1944
Ohvitseride andmekogu

Kategooria:5. Suurtükiväegrupi koosseis
Kategooria:Eesti sõjaväelased Saksa sõjaväes Teises maailmasõjas
Kategooria:EÜS Põhjala liikmed
Kategooria:Jakob Westholmi Gümnaasiumi vilistlased
Kategooria:Sündinud 1919
Kategooria:Surnud 1945